
Introducere 


Obiectivele elaborării metodice „Consultul medico-genetic si diag- 
nosticul prenatal în contextul Geneticii Medicale” constau în familia- 
rizarea studenţilor cu principalele caracteristici ale consultului medico- 
genetic, precum si în formarea abilităţilor necesare unui medic în vede- 
rea stabilirii unui diagnostic exact şi a deprinderilor pentru implemen- 
tarea unor măsuri de profilaxie si diagnostic prenatal ale bolilor genetice 
în contextul consilierii pacienţilor cu patologii ereditare. 

Tematica prezentată în cadrul elaborării de faţă face parte integran- 
tă din cursul de Genetică Medicală predat studenţilor anilor IV şi VI, 
facultatea Medicină Generală. Scopul cursului de Genetică Medicală 
constă în familiarizarea studenţilor cu ansamblul conceptelor şi princi- 
piilor specifice domeniului Geneticii Medicale, cu totalitatea concepții- 
lor şi abordărilor care se referă la metodologia de consult medico-gene- 
tic în cadrul căruia diagnosticarea şi profilaxia bolilor genetice posedă 
un loc distinct. Sarcina principală a disciplinei constă în studierea dez- 
voltării domeniului Geneticii Medicale ca disciplină de studiu, a istori- 
cului evoluţiei concepţiilor cu privire la bolile genetice, diagnosticul si 
profilaxia acestora, contribuind la însuşirea de către studenţi a anoma- 
liilor cromozomiale numerice şi structurale, bolilor monogenice autozo- 
mal-domiuante, autozomal-recesive, X-lincate. 

Cunostintele însuşite în baza elaborării metodice „Consultul me- 
dico-genetic și diagnosticul prenatal în contextul Geneticii Medicale” 
vor contribui la perfecționarea viitorilor specialişti în domeniul medici- 
nei şi în special în domeniul Geneticii Medicale. Deprinderile insusite 
de către studenţi le vor permite acestora să se integreze mai armonios în 
instituţiile medicale din cadrul sistemului de asistență medico-genetică. 
De asemenea, abilităţile formate în cadrul cursului vor crea condiţii 
pentru prestarea mai calitativă a serviciilor din sfera medicinei în genere 
şi mai cu seamă în domeniul asigurării sănătăţii genetice a populaţiei 
Republicii Moldova. 


Scopul lucrării: 
Familiarizarea studenţilor cu principalele etape de evoluţie a dis- 


ciplinei Genetica Medicală, cu principalele caracteristici ale consultului 
medico-genetic şi diagnosticului prenatal, cu principalele metode de di- 
agnostic şi profilaxie aplicate în cadrul consultului medico-genetic per- 
soanelor din grupurile de risc sporit pentru boli genetice. 

Obiectivele lucrării: 
A însuşi specificul, etapele fundamentale şi particularitatile consul- 
tului medico-genetic. 
A însuşi metodologia specifică pusă în practică în cadrul consultului 
medico-genetic. 
A însuşi principalele criterii şi posibilităţi de diagnostic prenatal ale 
bolilor genetice, aplicând metode invazive şi neinvazive. 


Abilități practice: 
Abilitate în însuşirea metodologiei consultului medico-genetic. 
Deprindere de efectuare a diagnosticului prenatal în cadrul consultu- 
lui medico-genetic. 
Abilitate în alcătuirea arborelui genealogic al persoanei și culegerea 
datelor anamnestice. 
Abilitate în identificarea patologiilor genetice în stadiul prenatal. 
Deprindere profesională în diferenţierea diverselor grupe de risc 
genetic. 


Tema 1. ASPECTE ISTORICE SI METODOLOGICE ALE 
GENETICII MEDICALE 


Primele date cu privire la unele maladii genetice si malformații 
congenitale la om au fost făcute încă în antichitate de către Hippocrates 
(460-370 î.e.n.), întemeietorul medicinei, care a remarcat că unele mal- 
formaţii au o frecvenţă mult mai mare în unele familii. 

În secolul al XVIII-lea, medicul P. Maupertius a început unele cer- 
cetări privind incidenţa familială pe baze statistice a unor malformații, 
cum este polidactilia, sau a unor maladii ereditare, cum este albinismul, 

În secolul al XIX-lea, F. Galton a elaborat metoda studiului geme- 
nilor monozigoti. Redescoperirea legilor lui Mendel la începutul seco- 
lului al XX-lea a determinat avântul cercetărilor de genetică umană şi a 
dus la descoperirea faptului că unele caractere creditare se transmit după 
tipul mendelian. O contribuţie remarcabilă la dezvoltarea cercetărilor de 
genctică umană a avut medicul englez A.E. Garrod, care a descoperit 
existenţa unor maladii metabolice ereditare. 

Dezvoltarea citogeneticii a dus, printre altele, şi la studiui detaliat 
al cromozomilor umani. Astfel, în anul 1956, doi cercetători suedezi au 
publicat un articol în care arătau că numărul cromozomilor în celulele 
umane este 46, ca urmare a studiilor întreprinse asupra a peste 265 de 
celule embrionare cultivate artificial. 

În anul 1958, odată cu descoperirea că fitohemaglutinina, o sub- 
stan extrasă din fasole, este capabilă să inducă diviziunea leucocitelor, 
a devenit posibilă cultura de sânge periferic, metodă rapidă şi foarte efi- 
cientă de studiu al cromozomilor umani. 

În anul 1959, J. Lejeune, M. Gautier si R. Turpin au descoperit că 
sindromul Down, cunoscut încă din secolul al XIX-lea, este cauzat de 
trisomia 2]. Din acest moment se poate spune că citogenetica umană a 
devenit o disciplină medicală. Ulterior, o dată cu elaborarea metodelor 
de bandare cromozomială, s-au făcut progrese importante în studiul 
cariotipului uman, în identitatea restructurărilor numerice şi structurale 
ale cromozomilor, corelat cu diverse maladii ereditare şi malformații 
congenitale. Studiile de genetică umană au arătat modul cum se transmit 
la descendenţi o seamă de caractere normale şi patologice, 

Relaţia dintre genetică si medicină trebuic analizată dintr-o per- 
spectivă istorică, urmărind modul în care evoluția geneticii a interferat 

şi influenţat în timp evoluţia medicinei, ajungând la stadiul actual de 
„medicină moleculară”. Interacțiunea dintre medicină şi genetică a fost 
permanentă, bidirectionalê şi foarte productivă, mai ales în ultimele de- 
cenii. Principalele etape şi evenimente din evoluţia geneticii sunt: 

|. Etapa preştiinţifică (până la 1865). 

La această etapă s-au realizat numeroase observării corecte privind 
agregarea familială şi transmiterea ereditară a unor boli (hemofilie, poli- 
dactilie, albinism}, numeroase interpretări erau însă, eronate. Se caracte- 
rizează prin lipsa cunoștințelor privind procesele de bază (concepție, re- 
producere etc.), eludarea analizei si absența unei teorii generale, convin- 
pătoare, care să explice fenomenele ereditare. 

2. Etapa fundamentării geneticii ca ştiinţă şi a introducerii aces- 
teia în medicină (1865—1960). 

Fundamentarea geneticii ca ştiinţă a fost făcută de către Gregor Men- 
del (1865), care introduce conceptul genei şi formulează legile eredită- 
ţii. La începutul secolului al XX-lea, prin contribuţia mai multor cerce- 
tători, dar mai ales a lui T. H. Morgan (primul Premiu Nobel pentru 
genetică) se tormulează teoria cromozomică a eredității. Apar primele 
studii de genetică în medicină: F. Galton (1890) analizează unele carac- 
tere umane complexe, „cantitative” (talia, inteligenţa), introduce con- 
ceptul interacțiunii dintre ereditate şi mediu, iniţiază studiul gemenilor 
şi dermatoglitelor; A. Garrod (1902) introduce mendelismul în medici- 
nă prin studiul primelor „erori înnăscute de metabolism” (alcaptonuria, 
albinismul, cistinuria şi pentozuria), precum şi ideea „individualităţii 
biochimice”. prin care explică răspunsurile diferite la droguri şi infecţii 
ale unor persoane diferite. 

În deceniile cinci si şase începe era geneticii moleculare, prin de- 
monstrarea rolului genetic al ADN (Avery et al., 1944) şi descoperirea 
modelului structurii ADN (Watson şi Crick, 1953). Apariţia geneticii 
medicale a fost determinată de două descoperiri remarcabile: L. Pauling 
(1949) demonstrează că o boală ereditară, anemia hemolitică cu hematii 
în seceră (sicklemia sau drepanocitoza), este produsă de o hemoglobină 
anormală (Hb $), care se deosebeşte de Hb A prin înlocuirea unui sin- 
gur aminoacid; sicklemia devine prima boală moleculară identificată la 
om; J. Lejeune (1959) descoperă prima anomalie cromozomică la om, 
trisomia 21, in sindromul Down. 


3. Dezvoltarea geneticii medicale (1960 — 1970). 

In această scurtă perioadă („deceniul de aur”) se acumulează nu- 
meroase dovezi privind rolul important al tactorilor genetici în produce- 
rea bolilor umane. Concomitent cu reducerea marcată a frecvenţei bo- 
lilor infecțioase şi nutritionale, a devenit evident că bolile genetice sau 
condiţionate genetic reprezintă, cel puţin în ţările dezvoltate, o cauză 
majoră de morbiditate şi mortalitate, o problemă de sănătate publică. 

S-au amplificat aplicaţiile practice ale geneticii medicale, care 
capătă o pondere tot mai importantă în practica medicală; dintre acestea 
menţionăm: perfecţionarea diagnosticului bolilor metabolice şi a depistării 
sistematice la nou-născuţi a unor boli frecvente si curabile (fenilcetonuria, 
hipotiroidia congenitală); ameliorarea tehnicilor de analiză cromozomică, 
prin metode noi de marcaj în benzi, care permit identificarea precisă a unor 
anomalii structurale minime; dezvoltarea sfatului genetic (evaluarea riscului 
de apariţie a unor boli genetice în familii); introducerea şi amplificarea diag- 
nosticului prenatal; optimizarea tratamentului simptomatic şi patogenic în 
diferite boli genetice, care încetează să mai fie „fără speranţe terapeutice”. 

4. Noua genetică umană şi medicină moleculară (1980 -> ). 

a) Revoluţia metodologică a geneticii moleculare. 

Până în anul 1970 genele erau entităţi virtuale, inaccesibile analizei 
biochimice. La începutul deceniului opt se descoperă tehnici performan- 
te de analiză directă a ADN, a genei. Ele au permis: identificarea şi lo- 
calizarea unor gene; izolarea şi clonarea lor; descifrarea „mesajului” ge- 
nelor (prin secvenţializarea ADN) şi, eventual, expresia lor în diferite 
celule-,„gazdă”, în care se obțin proteinele codificate de genă. Aceste 

tehnici de „manipulare genetică” sau „ADN recombinant” reprezintă o 
veritabilă „inginerie genetică”. 

Genetica iese din cadrul său abstract şi începe o nouă eră a genc- 
ticii moleculare. Ea produce o veritabilă revoluție in biologie, deoarece 
deschide calea înţelegerii marilor enigme: originea vieţii, evoluţia, dite- 
renţierea celulară şi morfogencza, senescenta, organizarea şi funcționa- 
rea sistemului nervos si imun, cancerul etc. Iniţial, noile metodologii ale 
geneticii moleculare au fost receptate de către lumea ştiinţifică cu justi- 
ficată teamă, atribuindu-li-se pericolul unor consecinţe nefaste si necon- 
trolabile. Rezervele s-au dovedit ulterior puţin justificate şi, treptat, „in- 
gineria genetică”, simpliticându-şi procedurile inițiale şi crescându-şi gra- 
dul de accesibilitate, a „invadat” toate sectoarele biologiei şi în special medicina. 

b) Noua genetică umană şi medicina moleculură. 

Cu ajutorul tehnicilor de analiză moleculară a început descifrarea şi 
cartografierea genomului uman. Până în prezent au fost identificate și 
localizate pe cromozomii umani peste 10 000 de gene normale şi mu- 
tante. S-au studiat efectele unor gene „importante” în fiziologia şi pato- 
logia umană: genele pentru imunoglobuline, interferoni, factori de creş- 
tere, receptori hormonali, lipoproieine, colagen, oncogene etc. 

Anatomia si fiziologia, normală şi patologică, a genomului uman 
determină o abordare moleculară a tuturor problemelor de genetică me- 
dicală, deoarece ca este atât de diferită de abordările anterioare, a fost 
numită „noua genetică umană”. 

Restructurându-şi elementele sale fundamentale, prin introducerea 
anatomiei şi fiziologiei genomice, medicina anilor '90 devine o medi- 
cină moleculară. Eforturile şi realizările cele mai mari s-au făcut în do- 
meniul elucidării mecanismelor moleculare de producere a bolilor. Afec- 
ţiunile genetice au fost, fireşte, primul beneficiar al aplicării noilor teh- 
nici de analiză moleculară. În ultimii ani se constată însă, o extensie a 
câmpului de acţiune al analizei patogenici moleculare la bolile comune: 
cancerul, boala coronariană, diabetul zaharat, hipertensiunea arterială 
etc., încercându-se descoperirea genelor implicate în predispoziția la 
boală. Pe baza cunoaşterii mecanismelor moleculare s-au introdus noi 
metode de diagnostic si tratament, care se adrescază moleculelor impli- 
cate în procesele patologice. În acest context, rolul geneticii medicale 
devine din ce în ce mai important. 


Cronologia principalelor progrese în genetică: 

Anul 1953. Savanţii englezi Francis Crick şi Geims Watson au ela- 
borat modelul structurii moleculei de ADN şi au publicat desenul dublei 
spirale în revista „Nature”. Această descoperire a proprietăţilor şi func- 
ţiilor biologice unice ale ADN a constituit fundamentul unei noi ere a 
geneticii moleculare, iar cercetătorii au fost premiaţi cu Premiul Nobel. 

Anul 1956. Gio Hin Tijo, lucrând în S.U.A., a constatat că celulele 
umane conţin 46 de cromozomi. 

Anul 1958. Artur Korngerg a descoperit fermentul ADN-poli- 
meraza, care despiralizează dubla catenă de ADN. Acestea reprezintă 
aşa-numitele „foarfece” moleculare utilizate actualmente în ingineria 
genică. 


Anul 1959. J.Lejeune, M.Gautier si R.Turpin au descoperit cauza 
sindromului Down, cromozomul 21 suplimentar (trizomia 21). 

Anul 1966. Savantul pakistanez Har Horbind Haranu, datorită unor 
experimente în scrie efectuate în cadrul Institutului Tehnic din Massa- 
ciusetsc (S.U.A.), a reuşit să pătrundă în codul genetic. 

Anul 1970. Cercetătorii Diusberg şi Hanafiuza din S.U.A. au des- 
coperit oncogenele, care cauzează cancerul. 

Anul 1972. Berg şi Bozer (S.U.A.) au creat primul ADN recombi- 
nat, care a fost alcătuit din combinaţiile nucleotidice (baze azotate) ela- 
borate programat de savanţi. Acest pas important în ingineria genică a 
demonstrat principial posibilitatea obţinerii unor celule cu anumite pro- 
prietati programate din timp. 

Anul 1973. Primul experiment în istoricul ingineriei genice cu uti- 
lizarea plasmidclor — factori ereditari, situaţi în celulă extracromozo- 
mial, şi a moleculelor ADN, capabile să se dividă autonom, a fost efec- 
tuat de către savanții americani. Kogen şi Boyer prin metoda splaisingu- 
lui genetic au introdus plasmide intracelular, astfel, modificând infor- 
maţia ereditară în aceste celule. 

Anul 1975. A fost observat un fenomen extraordinar: genomul 
maimutei cimpanzeu coincide in 98,5% din cazuri cu cel uman. 

Anul 1975, Cezar Milstein împreună cu colab. (S.U.A.) au deter- 
minat primul anticorp monoclonal — o proteină specifică, capabilă să se 
lege strict de o anumită substanță-antigen. 

Anul 1977. Savantul englez Frederic Senger, dubiu laureat al Pre- 
miului Nobel, a elaborat metodele de bază în cercetarea structurii pri- 
mare a proteinelor şi aşa-numita secvenţiere, care arată cum sunt alcă- 
tuite fragmentele unor sau altor gene. De asemenea, el a determinat struc- 
tura chimică a moleculei de insulină şi structura genei, care codifică sin- 
teza acesteia. 

Anul 1978. „Genetec” — prima companie mondială, care a utilizat 
metodele ingineriei genetice, debutul producerii humulinei — analogul 
artificial al insulinei, elaborată de bacterii genetic modificate. 

Anul 1983. A fosi descifrat codul genetic al unei grave afecţiuni 
ereditare — coreea Hantington. 

Anul 1985. Începe producerea în masă a utilajului pentru diagnos- 
ticul ADN cu o denumire cod PCR, care înregistrează reacția de polime- 

rizare în lanţ. Cu ajutorul acestora se poate determina predispunerea 
către cancerul glandei mamare, diabetul zaharat si alte patologti. 

Anul 1986. Vaccinul contra hepatitei B — primul vaccin sintetizat 
prin metoda ingineriei genetice. 

Anul 1988. A debutat proiectul internațional „Genomul Uman”. 

Anul 1990. Lourens Livermor (S.U.A.) a descoperit metoda de 
colorare cromozomială pe care savanții au denumit-o abreviat metoda 
FISH (de la englezescul „fluorescence in situ hybridation”). Savantul a 
continuat lucrul asupra descifrării mai detaliate a genomului uman. 

Anul 1990. A fost întreprinsă prima încercare de tratament genic al 
bolnavului care suferea de o formă gravă de imunodeticienţă combinată. 

Anul 1993. Pentru prima dată au apărut roşii transgenice şi pastă 
de tomate. 

Anul 1995. A fost descifrat complet genomul bacteriei Hemophilli- 
us influenzae. 

Anul 1996. Clonarea primului mamiter. 

Anul 1997. Geneticianul scoţian lan Uilmut de la Institutul Roslin- 
ski, pentru prima dată în istoria omenirii, a clonat un animal — oaia 
Dolli. 

Anul 1998. Două echipe de savanți au clonat celule-stem, obținute 
de la embrionul uman. 

Anul 2000. A fost publicată carta genomului uman. 

Anul 2002. Specialistul american în problemele sterilități Panaio- 
tis Zavos, conducătorul Institutului de Andrologie din S.U.A., a inițiat 
cercetări în domeniul clonării umane. 


Metode contemporane de studiu al patologiilor genetice 
Genetica medicală sc dezvoltă în concordanţă cu elaborările me- 
todelor noi de studiu. Până în anii `60 ai secolului al XX-lea se utilizau 
numai trei metode de bază: clinico-gencalogică, metoda gemenilor si 
metoda statistică. În anii precedenţi genetica medicală s-a îmbogăţit cu 
noi metode de studiu: metoda citogenetică, metoda molecular-genetică, 
metoda molecular-citogenetică, metode biochimice etc. 

Metoda clinico-genealogică 

Această metodă include în sine elaborarea şi analiza arborelui ge- 
nealogic, adică urmărirea moştenirii caracteretor și patologiilor în fami- 
lie şi reprezintă metoda de bază în genetica clinică. 

Scopul metodei: 

|. Determinarea caracterului ereditar al patologiei. 

2. Determinarea tipului de transmitere. 

3. Determinarea cercului de persoane din familia dată, care nece- 

sită investigaţii pentru depistarea: 

> caracterelor preclinice ale patologiei; 
> purtătorilor heterozigoţi; 

> predispunerii ereditare la patologie. 

Metoda gemenilor — sc bazează pe compararea frecvenţei caracte- 
relor la două grupe de gemeni: identici (monozigoti) si ncidentici (dizi- 
goți). Metoda permite de al judeca despre aportul relativ al eredității si 
mediului în forme concrete de patologie. 

Metoda citopenetică — constă în cercetarea garniturii normale de 
cromozomi şi a anomaliilor de număr şi de structură ale cromozomilor. 

Metoda molecular-genctică — permite determinarea modificărilor 
structurale şi funcţionale din acizilor nucleici în patologia ereditară. 

Metoda biochimică — studiază un grup de patologii ereditare - fer- 
mentopatiile. 

Metoda imunogenetică — se utilizează în studiul pacienţilor şi ru- 
delor lor în cazurile de imunodeficiență ereditară. Permite determinarea 
predispozitiei ereditare cu ajutorul markerilor genetici (sistemul HLA). 

Consultul medico-genetic 

Consultul medico-genetic — reprezintă un tip de asistență medicală 
specializată şi este cea mai răspândită metodă de profilaxie a patologiei 
ereditare. 


Subiecte de control: 
e Caracterizati principalele etape istorice de evoluţie a disciplinei Ge- 
netica medicală ca domeniu al medicinei practice. 
Analizati istoricul evoluției geneticii medicale ca disciplină academică. 
e Specificaţi obiectul de studiu al disciplinei Genetica medicală. 


Tema 2. NOȚIUNI DE BAZĂ ALE GENETICII MEDICALE 


Genetica medicală cercetează rolul eredității în etiologia patolo- 
giilor umane, corelarea legitatitor mendeliene şi transmiterea bolilor 
genetice de la o generaţie la alta, elaborează metode de diagnostic, trata- 
ment si profilaxie a maladiilor genetice, inclusiv a patologiilor cu pre- 
dispunere ereditară. Altfel spus: 

Genetica medicală, constituind un domeniu cu o semnificaţie ex- 
trem de importantă din medicina teoretică, studiază aplicaţiile geneticii 
umane în practica medicală: 

e mecanismele ereditare, care menţin homeostazi organismului şi 

determină sănătatea individului; 

+ importanţa factorilor ereditari (mutaţiile sau corelarea anumitor 

alele) în etiologia afecţiunilor; 

e interacţiunea factorilor ereditari şi de mediu în patogeneza ma- 

ladiilor; 

e rolul factorilor ereditari în determinarea manifestărilor clinice 

ale afecţiunilor (ereditare şi necreditare); 

e influenţa eredității asupra specificului terapiei farmacologice şi 

a altor tipuri de tratament. 

Ca ştiinţă teoretică şi clinică, Genetica Medicală se direcţionează în 
studierea genomului uman, în citogenetică, genetică moleculară şi bio- 
chimică, imunogenetică, genetica dezvoltării, genetica populaţională, 
genetica clinică. 

Genetica clinică studiază bolile genetice şi constituie o parte a ge- 
blemelor pacienţilor şi a familiilor lor: diagnostic, tratament, prognos- 
ticul şi profilaxia boiilor genetice. Actualmente genetica clinică se ba- 
zează pe penomică, citogenetică, genetica biochimică, imunogenetică, 
genetica formală, populaţională, epidemiologică, genetica celulelor so- 
matice şi genetica moleculară. 

Bolile genetice (peste 11.000 sunt descrise până în prezent) afec- 
tează orice organ sau ţesut, la orice vârstă, au o evoluţie severă, cronică, 
progredientă, cel mai des au un prognostic rezervat şi determină handi- 
cap fizic, neuro-motor, mental, senzorial. Potrivit statisticilor Organiza- 
tiei Mondiale a Sănătăţii, circa 5% din totalul nou-născuţilor sunt afec- 
tat; de o patologie genetică şi răspund în mare parte de rata înaltă a mor- 

talităţii infantile. Menţinerea în viață şi îngrijirile acordate bolnavilor 
necesită cheltuieli considerabile. Iată de ce adoptarea unor programe 
unice de diagnostic şi profilaxie, acordarea sfatului genetic, screening-ul 
genetic şi diagnosticul prenatal pot contribui la sprijinul persoanelor cu 
patologii genetice. 

Genctica este ştiinţa despre creditate si variabilitate. 

Caracterul ereditar. Prin caracter ereditar se subînțelege caracte- 
rul care în condiţii normale manifestă tendinţa de a se moşteni cu mare 
fidelitate de la o generaţie la alta. 

Cromozomii. Cromozomii sunt purtătorii materiali ai eredității şi 
reprezintă structuri filiforme, dinamice și constante ale celulei, care sunt 
vizibile în timpul mitozei şi meiozei. 

Cariotipul uman. Totalitatea caracterelor cantitative (numărul, di- 
mensiunea, morfologia) ş şi calitative (structura fină a cromozomilor), de- 
terminate prin microscopiere într-o singură celulă, se numeşte cariotip. 

În celulele somatice ale corpului uman, cromozomii se găsesc câte 
doi, formând o pereche (cromozomi omologi): unul de origine maternă 
şi altul de origine paternă, ambii de aceeaşi mărime şi forma. Aceasta 
este garnitura diploidă, care se notează cu 2n = 46 de cromozomi. Cei 
46 de cromozomi sunt dispuşi în 23 de perechi: 22 de perechi reprezen- 
tand cromozomii somatici sau autozomii, iar o pereche (XX sau XY) 
alcătuiesc cromozomii sexuali (gonozomii). 

În celulele sexuale mature (gamcţi) se află numai câte un cromo- 
zom din fiecare pereche. Deci, numărul de cromozomi în celulele sexuale 
este redus în jumătate faţă de numărul cromozomilor celulelor somatice. 
Aceasta este starea haploidă, care se notează cu n = 23 de cromozomi. 

Mitoza şi meioza. Metoda universală de diviziune a celulelor so- 
matice este mitoza, iar cromozomii - un mecanism, care asigură repar- 
lizarea exactă a substanţei ereditare între celulele-fiice. 

Meioza este procesul de diviziune a celulelor sexuale mature (ga- 
metogeneza). Funcţia biologică a meiozei este asigurarea reducerii 
numărului diploid de cromozmi (2n=46) în jumătate — starea haploidă 
(n>23). După fecundare, în urma contopirii a două celule sexuale 
haploide (n=23), se formează zigotul şi numărul diploid de cromozomi 
(2n=46) se stabileşte din nou, astfel numărul de cromozomi la urmași 
rămâne constant. 


Gena — unitate a eredității, care este amplasată pe cromozomi în 
mod liniar. 

Genotipul şi fenotipul. Genotipul organismului — un sistem de 
interacţiune a genelor din garnitura diploidă a cromozomilor. Fenotipul 
organismului — totalitatea de caractere externe, rezultate prin interacfin- 
nea genotipului cu mediul extern. 

Fenotipul reuneşte totalitatea caracteristicilor fizice (somatice, mor- 
fologice), fiziologice, biochimice şi comportamentale, observabile sau 
detectabile ale unui individ. El este rezultatul interacțiunii factorilor ere- 
ditari şi a factorilor de mediu. Fenotipul este potenţial variabil. 

Genotipul reprezintă informaţia ereditară, materializată în genele 
conţinute în cromozomi şi care este constant în tot cursul dezvoltării 
ontogenetice. 

Alelismul genelor. Oamenii se deosebesc unul de altul prin carac- 
tere morfologice, biochimice ş.a. Caracterele alternante sunt determi- 
nate de gene alele sau alele. Aceste gene (alele) sunt localizate în loci 
identici pe cromozomii omologi şi se notează cu literele alfabetului latin 
(„A” şi „a; „B” şi „b”). 

Dominanţă si recesivitate. O alelă din pereche, care se manifestă 
în prezenţa alteia, se numeşte a/elă dominantă, sau caracter dominant. 
O alelă, ale cărei caractere se manifestă numai în prezența unei alele 
asemănătoare, se numeşte aleld recesivă sau caracter recesiv. 

Homozigot şi heterozigot. Dacă într-un organism, pe o pereche de 
cromozomi c mologi este prezentă o pereche de alele de acelaşi tip, do- 
minante (AA) sau recesive (aa), acest organism este homozigot pentru 
perechea de alele dată. lar dacă cromozomii omologi conţin o pereche 
de alele de ambele tipuri, atunci organismul este heterozigot. 

Polimorfism. Modificările în structura ADN (în cromozomi şi mi- 
tocondrii) conduc către polimorfism genetic. Prin polimorfism se subin- 
teleg variantele de succesiuni ADN, care sunt răspândite în populaţia 
generală cu frecvența de minimum. Aşa modificări pot fi calitative, 
când sunt determinate de substituirea sau lipsa nucleotidelor, sau canti- 
tative, când într-un anumit locus variază numărul succesiunilor nucleo- 
tidice de lungime diferită. 

Imprintingul genetic «ste un proces epigenetic, care în mod dife- 
renţiat marchează locusurile cromozomilor unui singur părinte, ceea ce 
duce la inhibarea expresiei genice, localizată în acestea. Ca urmare, în 

fragmentul genomului cu imprinting confirmat se constată expresia mo- 
noalelică (si nu bialelică) a genelor, adică dacă gena de origine maternă 
este cu imprinting, atunci se cxpresează numai gena de origine paternă, 
şi invers. Aportul părintesc inegal în genomul urmaşilor determină aba- 
terea de la legile lui Mendel, potrivit cărora aportul în ereditate al fieca- 
rui dintre părinţi este egal. Astfel, manifestările fenotipice ale unei gene 
anumite se pot schimba din 3 cauze: deletia ei, mutatia sa şi excluderea 
expresiei epigenice. 
Sunt cunoscute aproximativ 30 de gene din genomul uman de im- 
printing, confirmat şi care au o expresie monoalelică ţesut specifică, la 
fel 3 clastere de gene, localizate pe cromozomii 7q32, pl, 15q 14.2- 
13. Ele au o relaţie directă cu următoarele patologii ereditare (tumori, 
sindromul Prader-Willi, Angelman). 
Congenital — un termen care arată că o trăsătură oarecare, genetică 
sau nu, este prezentă la naştere. Nu orice tulburare genetică se manifestă 
însă de la naştere şi nu orice tulburare congenitală este de origine gene- 
tica. 
Ereditatea defineşte proprietatea unui organism de a transmite la 
descendenţi caracteristici morfologice, fiziologice, biochimice şi psiho- 
comportamentale şi reprezintă funcţia biologică de conservare şi de 
moştenire a acestora în succesiunea generaţiilor. Prin creditate se sub- 
înţelege capacitatea de dezvoltare a caracterelor la urmaşi. Astfel, fie- 
care organism are propria sa ereditate, înscrisă, codificată în structuri 
moleculare specifice sub formă de informaţie genetică. 
Variabilitatea cuprinde fenomenele care produc diferenţe genetice 
calitative şi cantitative între indivizii unei populaţii si dintre populaţii 
diferite. 
Variabilitatea ereditară sc realizează prin 2 mecanisme: recombi- 
nări genetice şi mutații. 
A. Recombinările genetice 
|. Recombinarea genomică este rezultatul hibridării sexuate prin 
asortarea întâmplătoare a genomului din cei 2 gameţi fecundati, pro- 
venind de la 2 indivizi diferiți, de regulă, din punct de vedere pene- 
tic; rezultă hibrizi cu calităţi noi (heterozigoti). 

2. Recombinarca cromozomială are loc în cursul gametogenezei şi se 
realizează sub 2 aspecte: recombinare intercromozomială şi recombi- 
nare intracromozomială. 


. 


ss = 16 


3. Recombinarea genică este recombinarea în interiorul genei, între 
diferite subunități ale celor 2 gene alele (până la nivelul de nucleotid 
de ADN). 


B. Mutaţiile 

Sunt modificări bruşte ale materialului ereditar, implicând fie ge- 
nele (mutații genice), fie cromozomii (mutații cromozomiale). 

Efectele bolilor genetice (cromozomice, monogenice, multifacto- 
riale, prin mutații ale genomului somatic) asupra stării de sănătate a 
unei populaţii sunt importante şi variate. 

Bolile genetice sunt numeroase, fiind cunoscute mai mult de 
14.000 de afecţiuni genetice sau condiţionate genetic. Majoritatea aces- 
tor maladii sunt rare sau foarte rare, dar o serie de boli genetice au o 
frecvenţă mai mare de 1:500 — 1:10.000 de nou-născuţi. Un alt aspect al 
bolilor genetice este marea diversitate şi afectarea concomitentă a mai 
multor ţesuturi si organe. În aceste condiţii, nu este de mirare că pato- 
logia genetică este prezentă în aproape toate specialităţile medicale, 
având o pondere mai mult sau mai puţin importantă. 

Bolile genetice, luate global, au o frecvenţă crescută. Astfel, se 
estimează că aproximativ 5-8% dintre nou-născuţi manifestă o boală 
genetică si cel puţin 30-40% dintre indivizi vor face pe parcursul vieţii 
o maladie genetică sau condiţionată genetic. Dacă adăugăm şi tulbu- 
rările de reproducere (sterilitate şi avorturi spontane) se poate estima că 
aproximativ jumătate din indivizi au o boală cu determinism complet 
sau parţial genetic. 

Bolile genetice constituie o cauză majoră de morbiditate şi mortali- 
tate infantilă, mai ales în ţările civilizate. Astfel, maladiile genetice cau- 
zează aproximativ 50% din decesele infantile şi circa jumătate din in- 
ternările din spitalele pediatrice. 

Bolile genetice sunt afecţiuni cronice si, de regulă, au o evoluţie in- 
validantă, generând un handicap fizic, psihic sau mixt. Datorită acestor 
particularităţi, afecțiunile genetice determină cheltuieli mari din partea 
familiei şi/sau societăţii pentru îngrijirea bolnavilor cu handicap. 

În majoritatea cazurilor, bolile genetice nu beneficiază de un trata- 
ment specific, bazat pe mecanismul patogen, dar, în schimb, în mare 
măsură, apariţia lor poate fi prevenită. În acest scop este necesară im- 
plementarea unor programe naţionale de erens ing Şi EA? prena- 

tal, respectiv, de screening nconatal sau familial, care să asigure depis- 
tarea precoce a principalelor afecţiuni genetice. 

Ținând cont de datele prezentate mai sus, bolile genetice constituie 
o reală problemă de sănătate publică, deoarece au v frecvență globală 
marc, sunt grave şi invalidante, se transmit ereditar si pot fi prevenite. 
În acest sens, este necesară sensibilizarea Ministerului Sănătăţii despre 
importanţa Geneticii Medicale, cu scopul creării unei reţele nationale de 
centre şi cabinete de genetică, care să se ocupe de diagnosticul şi îngriji- 
rea pacienţilor cu boli genetice, precum şi de familiile lor prin: sfat ge- 
netic, diagnostic prenatal, screening neonatal sau diagnostic presimpto- 
matic. 

Bolile genetice si malformative sunt foarte diverse, se manifestă la 
vârste diferite şi afectează orice sistem sau organ; de aceea bolnavii cu 
aceste afecţiuni se pot adresa diferitor categorii de medici specialişti. În 
consecinţă, cunoaşterea unor principii de genctică medicală este necesară 
şi utilă oricărui practician confruntat cu patologia genetică, care trebuie să 
ştie şi să aplice metodologia generală a consultului genetic, să indice 
adecvat efectuarea unor explorări genetice, să înțeleagă si să interpreteze 
corect rezultatele lor şi, nu în ultimul rând, să poată sfătui genetic — în 
limitele sale de competenţă -- în mod corect pacientul şi/sau familia sa, 
confruntată cu un risc genetic. 


Subiecte de control: 
e Definifi următoarele noțiuni fundamentale ale Geneticii Medicale: 
„variabilitate” şi „ereditate”. 
e Analizaţi diferenţa dintre categoriile specifice ale Cieneticii Medica- 
le: „genotip” şi „fenotip”. 
èe Comparafi noţiunile Geneticii Medicale: „dominanţă” si „recesivita- 
te”, „homozigot” şi „heterozipot”. 


Tema 3. CONSULTUL MEDICO-GENETIC 


Consultul medico-genetic reprezintă un tip de asistență medicală 
specializată şi este cea mai răspândită metodă de profilaxie a patologiei 
ereditare. În sistemul de preîntâmpinare a maladiilor genetice, consultul 
medico-genetic este considerat pilonul ce uneşte strâns dilcrite aspecte 
din domeniile medicale, genetice, psihologice, pedagogice şi sociale. 
Consultul medico-genetic este veriga principală în complexul metodelor 
indirecte de examinare a femeii gravide cu scop de profilaxie a bolilor 
creditare şi congenitale. 

Consultul genetic este un act medical specializat şi complex, prin 
care se pune sau se evalucază diagnosticul unei boli, se precizează natura 
sau componenta sa genetică şi sc acordă un sfat genetic bolnavului sau 
familiei sale. 

Primul obiectiv al consultului genetic este realizarea unui diagnostic 
clinic cât mai precis posibil; acest lucru este deseori dificil, dar absolut 
necesar, deoarece, mai mult decât în alte specialităţi, el condiţionează 
direct prognosticul, calitatea îngrijirii medicale, prevenirea complicatiilor 
şi corectitudinea sfatului genetic, de care depind opţiunile reproductive 
ale pacientului sau cuplului. 

Al doilea obiectiv este stabilirea naturii sau a componentei genetice 
a bolii; aceasta este o activitate specifică medicului genetician care (pe 
baza istoricului familial şi a explorărilor genetice) trebuie să diterentieze 
bolile genetice de cele condiţionate genetic sau negenetice. 

AL treilea obiectiv al consulului genetic este acordarea sfatului ge- 
netic, o acţiune absolut caracteristică consultului genetic, prin care bolna- 
vul sau rudele cu risc sunt sfatuiti în ceea ce priveşte: natura şi conse- 
cintele bolii (istoria naturală, prognosticul), riscul de recurenţă si căile 
prin care riscul poate fi redus sau prevenit (opţiunile reproductive, posi- 
bilităţile de diagnostic prenatal). 

Deci, consultul genetic este un act medical complex, care presupune 
o pregătire solidă, o mare disponibilitate de colaborare cu alţi specialişti, 
deci într-o echipă în care peneticianul reprezintă punctul de convergență 
(decizie), care stabileşte concluziile finale. Nu în ultimul rând, este nece- 
sar o infinită dorinţă de a ajuta şi alina bolnavii confruntaţi cu un han- 
dicap pentru o viaţă, precum şi pe părinţii lor care trăiesc drama unei 
neîmpliniri şi tragedia unui destin genetic potrivnic. 

Consultul genetic este realizat de către un medic genetician care tre- 
buie să aibă o pregătire medicală de bază — pentru a înțelege boli ce 
afectează orice organ, la orice vârstă —, precum şi o pregătire specifică în 
domeniul geneticii medicale, solidă şi mereu actualizată. În plus, medicul 
genetician trebuie să posede anumite trăsături de personalitate şi calităţi 
psihologice pentru a putea face faţă dificultăţilor inerente pe care le ridică 
diagnosticul şi îngrijirea bolnavilor. 

Consultul medico-genetic se începe cu cercetările clinico-genealo- 
gice. Culegerea datelor anamnestice se efectuează standard, luându-se 
în considerare informaţia cel puţin a trei generaţii. Arborele genealogic 
se alcătuieşte cu utilizarea simbolurilor clasice, internaționale utilizate 
în genetica medicală. Esenţa consultului medico-genetic constă în deter- 
minarea prognosticului naşterii unui copil cu patologii ereditare şi con- 
genitale, în explicarea posibilităţii unei evoluţii nefavorabile a sarcinii şi 
în ajutarea femeii (familiei), în cazul confirmării acesteia, ca să ia o de- 
cizie vizavi de naşterea copilului. Un ro! aparte în cadrul consultului 
medico-genetic acordat femeilor însărcinate revine diagnosticului pre- 
natal genetic pentru malformații congenitale şi anomalii cromozomiale 
care se realizează la nivel populational prin intermediul testelor de 
screening biochimic (a-fetoproteina, B-HCG, estriolul neconjugat, 
PAPP-A) şi ecografic, precum şi utilizând tehnologii de diagnostic pre- 
natal citogenetic şi molecular-genetic. 


Obiectivele consultului medico-genetic 
Consultul medico-genetic este realizat de medicul! genetician. Ro- 
lul acestuia este de a integra diagnosticul iniţial al altor specialişti cu 
elementele examenului clinic, în colaborare cu datele teoretice referitoa- 
re la numeroasele sindroamc din domeniu şi la criteriile de diferenţiere 
între entităţi asemănătoare. 
Consultul genetic vizează trei obiective: 
1. stabilirea diagnosticului bolii; 
2. estimarea implicării factorilor genetici în patogenia bolii şi pre- 
cizarea naturii genetice; 
3. acordarea sfatului genetic, consilierea bolnavului şi/sau a fami- 
liei sale. 


Scopul consultului medico-genetic constă în: 

e determinarea riscului genetic; 

e formarea grupelor de risc pentru apariţia patologiei genetice la 

urmaşi; 

e elaborarea planului de profilaxie a patologiei creditare în fami- 

lie. 

Este obiigatoriu ca diagnosticul bolii să fie corect şi complet, prin 
identificarea tuturor semnelor şi simptomelor şi prin verificarea tuturor 
sistemelor. Pentru realizarea acestor deziderate sunt necesare colaborări 
interdisciplinare cu alţi clinicieni sau specialişti în explorări, geneticia- 
nul fiind cel care stabileşte diagnosticul final. 

Stabilirea naturii sau a componentei genetice a bolii este o activi- 
tate specifică medicului genetician, care permite diferenţierea bolii ge- 
netice de cele condiţionat genetice sau de cele negenetice. Aceasta se 
realizează prin anamneză familială şi explorări genetice (analize citoge- 
netice sau moleculare). 

Sfatul genetic este un act medical specific prin care bolnavul sau 
rudele cu risc primesc de la medicul genetician informaţii referitoare la 
natura şi consecinţele bolii, riscul de recurenţă și căile prin care riscul 
poate fi redus sau prevenit. 


Circumstantele de acordare si indicaţiile 
consultului medico-genetic 

Consultul medico-genetic este acordat, de regulă, în două situaţii: 
premarital şi postmarital. Premarital efectuarea consultului genetic se 
impune când: 

e viitorul cuplu este consangvin; 

e unui dintre membrii cuplului este afectat; 

ə în familia unuia sau a ambilor membri ai cuplului există cazuri 

de boală genetică sau condiţionată genetic. 

Circumstantele de acordare a consultului medico-genetic postmari- 
tal apar în condiţiile când: 

e cuplul are un copil afectat de o boală genetică; 

e cuplul este steril; 

e istoricul reproductiv al cuplului este marcat de eşecuri (avorturi 
spontane sau naşterea de copii morţi) sau cuplul este nelinistit în raport 
cu evoluţia unei sarcini în curs de desfăşurare, 

Principalele indicaţii de acordare a consuliului medico-genetic 


sunt; 


|. Anamneza familială pozitivă. Existenţa unor persoane afectate in 
familie este asociată cu un risc crescut de recurenţă a bolii. În cazul că- 
sătoriilor consangvine creşte riscul cuplului de a avea un descendent 
afectat de o boală recesivă. 


2. 


Prezenţa in familic a unor copii cu anomalii de dezvoltare sau 
patologii ereditare. 

Cupluri sănătoasc la rudele cărora au fost diagnosticate patolo- 
gii genetice. 

Copii cu malformații congenitale, detecte de tub neural, spina 
bifida etc. 

Căsătoriile consangvine. 

Värsta maternă avansată (peste de 35 ani) creşte riscul cuplului 


de a avea un copil cu trisomie, în special 2! (sindromul Down). 


4. 


Tulburări de sexualizare sau reproducere (sterilitate, avorturi 


spontane, nou-născuţi morţi) — de multe ori aceste manifestări patolo- 
gice sunt consecința unor anomalii cromozomiale echilibrate prezente la 
naştere la unul dintre părinţi. 


Avorturi spontane repetate, sarcini stagnate în evoluţie, anem- 
brionie. 

Deces perinatal, naşteri premature în anamncză. 

Evoluție nesatisfăcătoare a sarcinii (oligo-, polihidroamnios, 
iminenta de avort spontan). 

Sterilitatea primară şi secundară a cuplului. 

Unul din părinţi (mai rar ambii) este purtător de aberaţii cromo- 
zomiale structurale echilibrate. 


4. Anomalii congenitale multiple — sunt frecvent produse de defecte 
genice sau cromozomiale, iar riscul de recurenţă este semnificativ. 

5. Retard mental cu sau fără tulburări de comportament. Majori- 
tatea cazurilor de retard mental moderat sau sever sunt produse de ano- 
malii genetice (monogenice sau cromozomiale), ceea ce implică un rise 
crescut la descendenţi. 


Copii cu deficienţe mentale, retard în dezvoltarea psiho-moto- 
rie, cognitiv-verbală şi socială. 
Reţincrea în dezvoltarea fizică şi sexuală a copilului. 

6. Boală monogenică — indivizii atectaţi de o astfel de boală au un 
risc semnificativ de a avea descendenţi bolnavi, riscul depinzând de 
tipul bolii (recesivă sau dominantă) şi de sexul persoanei afectate. 

e Mame purtătoare de patologie X-lincată. 

e Naşterea copilului cu patologie recesivă gravă. 

e Părinţi purtători sau bolnavi de patologii monogenice cu mod de 
transmitere autozomal-dominant, autozomal-recesiv, X-lincat, 
Y-lincat. 

e Intoleranta la unele produse alimentare. 

e Cazuri de patologii ce prezintă o evoluție lent progresivă si 
rezistenţă la tratament. 

7. Boală multifactorială — riscul este crescut în cazul în care exis- 

tă rude de gradul întâi afectate; 

8. Diagnosticul prenatal — depistarea unor semne ecografice de 
alarmă la examenul ecografic sau valori anormale ale triplu testului 
(screening-ului ecografic) reprezintă o indicație majoră de consult me- 
dico-genetic, 

e Markeri ccografici caracteristici pentru aberaţii cromozomiale 
(înproşarea translucentei nucale, profil facial aplatizat cu nedez- 
voltarea osului nazal etc.). 

e Malformatii fetale diagnosticate la gravide în timpul sarcinii. 

9. Acţiunea factorilor mutageni în timpul sarcinii: 

e Radiația ionizantă, radiografia şi alte investigaţii imagistice. 

e Utilizarea unor remedii medicamentoase cu risc posibil de dez- 
voltare a MC în perioada periconceptionala. 


Etapele consultului medico-genetic 

Consultul medico-genetic se desfăşoară în mai multe etape, succe- 
siunea lor fiind următoarea: 

1. Înregistrarea datelor personale şi a motivelor de consult — în 
cadrul acestei etape sunt analizate şi documentele medicale existente. 

2. Anamneza familială, materno-fetală, neonatală şi postnatală. 

3, Exumenul fizic — corelarea datelor anamnestice cu rezultatele 
examenului fizic permit stabilirea unor ipoteze de diagnostic. 

4. Examenele paraclinice, inclusiv cele genetice. 

5. Analiza si sinteza datelor clinice si paraclinice pe baza cărora 
este stabilit diagnosticul pozitiv şi cel diferenţial. 

6. Evaluarea prognosticului, a posibilităţilor de recuperare şi a 
riscului genetic. 

7. Comunicarea verbală şi scrisă a rezultatelor - comunicarea 
acestor date trebuie făcută individualizat, verificând dacă persoanele 
care s-au adresat geneticianului au înţeles interpretarea datelor medicale 
şi valoarea riscului de recurenţă; comunicarea rezultatului consuitului 
genetic se face în scris atât pacientului, cât şi medicului de familie sau 
medicului specialist care a trimis pacientul sau cuplul ta consultatie. 

8. Urmărirea evoluţiei bolii la pacienţii diagmosticati. 

Anamneza familială sc face în mod diferit dacă pacientul este copil 
sau dacă este adult. În cazul unui copil mic se pune accent pe anamneza 
materno-fetală, neonatală şi postnatală, în timp ce la adulţi sunt vizate 
dezvoltarea pubertară, anamneza reproductivă şi istoricul propriu-zis al 
bolii. 

Realizarea unei anamneze corecte implică: o bună experienţă clini- 
că, cunoştinţe despre evoluţia normală fetală şi postnatală, abilitate de 
comunicare, acordarea unui timp suficient pentru a putea culege toate 
datele esenţiale din istoricul afecțiunii. 

Anamneza familială sc realizează pe baza informaţiilor furnizate 
de pacient sau de alți membri ai familiei, punându-se accent asupra ru- 
delor până la gradul trei. Utile sunt documentele medicale care atestă 
informaţiile furnizate de pacient şi examenul direct al membrilor fami- 
liei. Importantă este şi examinarea fotografiilor de familie, care pot să 
indice existenţa unor trăsături familiale sau prezenţa in familie a altor 
persoane afectate. 

În cadrul anamnezei familialc trebuie înregistrate următoarele date: 
Vârsta în momentul concepției. 

Originea etnică şi religioasă. 

Decese în familie (date despre cauze, vârstă, rezultate necroptice). 
Tulburări de reproducere. 

Prezenţa în familie a altor persoane afectate de aceeaşi boală 
sau de maladii diferite (aceste boli pot fi entităţi diferite, dar pot 
constitui manifestări variabile ale aceleiaşi gene mutante). 

6. Caractere morfologice familiale. 

Pe baza anamnezei familiale este realizat arborele genealogic. Ar- 
borele genealogic reprezintă o prezentare schematică a persoanelor dintr-o 
familie şi a relaţiilor de rudenie dintre acestea, folosind v serie de sim- 


24 


Su a ES OP re 


boluri convenţionale, valabile pe plan mondial şi care au fost standardi- 
zate la conferințele internaţionale de genetică. 

În raport cu rezultatele obţinute, anamneza familială poate fi: 

A pozitivă — când există şi alte cazuri de boală în familie; 

A negativă, dar semnificativă (de exemlpu, consangvinitate paren- 


tată); 


A fals negativă — date insuficiente, mutații noi, expresivitate varia- 


bilă; 


A real negativă. 

Anamneza materno-fetală furnizează informații referitoare la sta- 
diile evolutive ale produsului de concepție prenatal şi postnatal. 

Datele anamnestice referitoare la concepţie, care trebuic analizate, 


sunt: 


l. 


2, 


esn coD 


+ 


Antecedente reproductive ale cuplului — metode anticoncepțio- 
nale, tratamente pentru sterilitate, evoluția altor sarcini. 

Vârsta părinților la momentul concepției, fiind cunoscut că 
vârsta maternă avansată (peste 35-38 de ani) predispune la ano- 
malii cromosomice numerice, iar vârsta paternă avansată (peste 
50-55 de ani) la mutaţia genice. 


„ Bolile cronice ale mamei precum: diabetul zaharat sau epilep- 


sia pot avea efecte negative asupra dezvoltării fetale. 


„ Obiceiurile nocive ale mamei (consumul de alcool, droguri, fu- 


matul); 


„ Grupele sangvine ABO şi Rh — incompatibilităţii materno-fetale. 


Simbolurile internaţionale folosite 
pentru întocmirea arborelui genealogie 

Persoană sănătoasă de sex masculin 

Persoană sănătoasă de sex feminin 

Individ sănătos cu sex necunoscut 

Persoană afectată de sex masculin 

Persoană afectată de sex teminin 

Individ afectat cu sex necunoscut 


A Avort spontan cu făt afectat 


@ Copil adoptat 


m O Consultant u e Proband 

Principalele elemente anamnestice referitoare la evoluția sarcinii 
sunt: 

e Data ultimului ciclu menstrual. 

* Expunerile la teratogeni în primul trimestru de sarcină: alcool, 
hipertermie prelungită (pot produce anomalii congenitale). 

e Primele mişcări fetale apar in mod normal la 4-5 luni; mişcările 
diminuate apar în boli cerebrale, neuromusculare sau când spaţiul in- 
trauterin este limitat. 

* Cantitatea de lichid amniotic — oligoamniosul (deficitul de lichid 
amniotic) este asociat cu malformații renale, polihidroamniosul (excesul 
de lichi amniotic) poate semnifica o atrezic esofapiană. 

e Ecografia fetală: apreciază dimensiunile şi morfologia fătului, 
aspectul placentei şi al cordonului ombilical, cantitatea de lichid amniotic. 

è Aplicarea de metode de diagnostic prenatal și rezultatele aces- 
tora, 

Pentru realizarea unui diagnostic corect trebuie culese următoarele 
date anamnestice referitoare la naştere: 

e Vârsta gestaţională -- importantă pentru aprecierea corectă a 
dezvoltării antropometrice a fătului. 

e Durata travaliului - travaliul prelungit poate provoca suferinţă 
fetală, cu apariţia ulterioară de fenomene neurologice şi retard mintal. 

e Prezentaţia — prezentatiile distocice (pelvină, transversală) pot 
produce suferinţă fetală când naşterea este naturală. 

* Anomaliile cordonului ombilical sau ale placentei pot fi asocia- 
te cu un retard de creştere intrauterină printr-o suferință fetală cronică. 

e Datele morfometrice (talia, masa corpului, perimetru! cranian. 
perimetrul toracic) sunt esenţiale pentru urmărirea în dinamică a dezvol- 
tării, 

Anamneza neonatală furnizează date despre parametrii copilului 
în prima lună de viaţă, perioadă deosebit de importantă pentru dezvolta- 
rea ulterioară. Parametrii vizaţi sunt: 

— Scorul APGAR -- scor de evaluare clinică a nou-născutului, care 
estimează: frecvenţa cardiacă, mişcările respiratorii, coloraţia 
tegumentului, tonusul muscular şi reactivitatea la stimuli; valo- 
rile scăzute atrag atenţia asupra unei suferințe fetale. 
Permeabilitatea esofagului şi anusului identificată prin evi- 
dentierea meconiului. 

Tipul de icter neonatal (apariţie, intensitate, durată şi tratament). 

— Existența convulsiilor poate indica hipoglicemic sau hipocalce- 

mie. 

Vărsăturile şi regurpitările pot atrage atenţia asupra unei despică- 
turi velo-palatine sau a unei stenoze hipertrofice de pilor. 

Anamneza postnatald turnizează date despre dezvoltarea individu- 
lui, în special în primii ani de viaţă. Principalele date anamnestice care 
trebuie analizate sunt: 

e Dezvoltarea psiho-motorie, cu evidențierea principalelor achi- 
ziţii — un copil normal ţine capul la 3 luni, stă în şezut la 6 luni, merge si 
vorbeşte la un an; regresia achiziţiilor indică o boală metabolică sau 
neurodegenerativă. 

e Creşterea staturală, ponderală şi a perimetrului cranian este 
apreciată, comparativ cu curbele de creştere corespunzătoare populaţiei. 

e Erupția dentară — in mod normal incisivii centrali inferiori erup 
la 6 luni, cei laterali superiori — la 8 luni, cei mediani — la 9 luni etc. 

e Dezvoltarea pubertară — trebuie analizată diferențiat, în funcţie 
de sexul pacientului; la fete trebuie evidențiată vârsta menarhei, cea a de- 
butului dezvoltării glandelor mamare, ritmicitatea ciclurilor menstruale, 
momentul apariţiei pilozităţii sexuale, a schimbării tonalităţii vocii, a 
momentului primet polutii etc. 


Examenul clinic 

Desfăşurarea examenului clinic impune ca pacientul să fie relaxat 

şi cooperant, iar iluminarea şi temperatura să fie optime. 

Examenul clinic necesită: 

e evaluarea generală: talia perimetrul cranian, dimensiunea unor 
segmente, evoluţia achiziţiilor motorii şi psihice, evoluţia pu- 
bertăţii, 

è evaluarea metodică şi completă a tuturor aparatelor şi sistemelor; 

e examenul minuţios pentru evidenţierea unor semne minore evo- 
catoare pentru unele boli sau sindroame. 

Reevaluarea pacientului este necesară în condiţiile unui examen 

iniţial incomplet sau a incertitudinii diagnosticului iniţial. 

Identificarea caracterelor anormale de cele normale nu este întot- 

deauna simplă. 


Mijloacele de identificare ale unor trăsături fenotipice particulare 
sunt: 
> examenul fizic (examinarea clinică a bolnavului); 
> mijloacele somatometrice care folosesc instrumente uzuale: me- 
trul, cântarul, compasul etc. pentru măsurarea talici, a unor seg- 
mente ale corpului; 
> mijloacele imagistice: radiologice, ecografice, tomografia com- 
puterizată, rezonanţa magnetică etc. 
> examinările de laborator clinic: biochimice, imunologice, ima- 
gistice, hematologice ş.a. 
> examinările psiho-comportamentale (teste psihologice, cocfici- 
entul de inteligenţă etc.). 


Examenul clinic obiectiv al bolnavului în cadrul consultului gene- 
tic are unele particularităţi. EI trebuie să fie: 

1. precoce (chiar de la naştere, începând cu cele mai timpurii sta- 
dii ontogenetice); 

2. complet (în caz că se determină o anomalie unică izolată exa- 
menul este complet pentru a se exclude altele, deoarece anomaliile 
congenitale sunt descori asociate); 

3. repetat (deseori în evoluţie pot să apară manifestări clinice noi, 
iar examenul repetat permite stabilirea corectă a diagnosticului). 

Activitatea de bază a medicului genetician constă în elucidarea şi 
concretizarea fiecărei situații genetice, referirea ci către un anumit tip de 
problemă genetică, calcularea riscului genetic şi formarea grupelor de 
risc pentru patologiile genetice. 

Formarea grupelor de risc pentru patologia ereditară se efectuează 
după următoarele criterii: 


Grupul de risc pentru patologia cromozomială: 

e vârsta avansată a mamei mai mare de 35 de ani (creşte riscul 
naşterii copiilor cu sindromul Down); 

e în familie sunt deja copii cu patologie cromozomială; 

e unul dintre părinţi este purtător de aberaţii structurale echilibrate; 

e la mamă se remarcă anamneza obstetricală şi familială nefavo- 
rabilă (sarcini pierdute, nou-născuţi morţi, copii cu anomalii multiple de 
dezvoltare, mai ales dacă mama are microanomalii sau malformații 

conpenitale, care pot servi semne clinice pentru mozaicism în patologia 
cromozomială); 
e contactul părinților cu factorii mutageni. 


Grupul de risc pentru patologia monogenica 

e diagnosticul de patologie genică la părinți, la sibşii probandului; 

e persoanele care sunt rude apropiate cu probandul au un rise ma- 
jor pentru starea de purtător heterozigot al genei mutante. 

e căsătoriile consangvine. 


Grupul de risc pentru patologiile multifactoriale 

Se referă la persoanele, care în funcţie de gradul de complexitate a 
patologiei vor intra în grupul de risc în dependenţă de gravitatea patolo- 
giei, gradul de rudenie cu bolnavul şi numărul de bolnavi în familie. 
Consultul medico-genetic în patologiile multifactoriale este îndreptat nu 
spre preintimpinarca naşterii copiilor bolnavi, dar către profilaxia pato- 
logiei la persoanele cu predispozitie ereditară pe calea excluderii facto- 
rilor de mediu, care contribuie la manifestarea fenotipului patologic. 


Subiecte de control: 
Caracterizali principalele etape ale consultului medico-genetic. 
Specificaţi condiţiile fundamentale pentru indicaţii în cadrul consul- 
tului medico-genetic. 
e Analizaţi procedura de calculare a riscului genetic în cadrul consul- 
tului persoanelor din grupurile de risc. 

Tema 4. DIAGNOSTICUL PRENATAL 


Diagnosticul prenatal genetic (DPG) cuprinde un complex de mă- 
suri şi metodc, îndreptate spre diagnosticarea dereglărilor morfologice, 
structurale, funcţionale şi biologice de dezvoltare intrauterină a organis- 
mului fătului. DPG a devenit un instrument important de cercetare în 
medicină, ce contribuie la reducerea semnificativă a mortalităţii infan- 
tile şi la micşorarea numărului nou-născuţilor cu anomalii cromozomia- 
le şi malformații congenitale. 

Metodele de diagnostic prenatal genetic sunt considerate nişte teste 
sigure, aplicate pe scară largă, iar specialistul, medicul genetician în 
cadrul consultului medico-genetic informează corect şi complet, pe inte- 
lesul gravidei (probandului), rolul, avantajele, gradul de risc, indicaţiile 
şi contraindicatiile acestor investigaţii. 

În Republica Moldova DPG se realizează la nivel populafional prin 
intermediul metodelor de DP neinvazive (testele screening-ului biochi- 
mic şi ecografic) şi invazive (biotehnologii de diapnostic citogenetic si 
molecular-genetic: amniocenteza şi biopsia de vilozitati coriale). 

Dintre metodele de diagnostic prenatal neinvaziv al bolilor gene- 
tice, inclusiv al malformaţiilor congenitale, menţionăm screening-ul 
biochimic (triplu test), care presupune examinarea nivelului alfa-feto- 
proteinei, gonadotropinei corionicc si estriolului neconjugat, cel mai 
frecvent în săptămâna 14-16 de sarcină. Screening-ul biochimic prena- 
tal are anumite limite şi specific de utilizare: 

e nu poate stabili un diagnostic cert; 

e nu poate determina toate cazurile de anomalii cromozomiale; 

èe evidenţiază un grup de gravide, la care riscul de dezvoltare a 
anomaliilor cromozomiale si malformatiilor congenitale este mai mare, 
comparativ cu riscul complicaţiilor diagnosticului prenatal invaziv. 

Screening-ul prenatal se efectuează prin determinarea concentraţiei 
unor markeri biochimici fetali în serul matern, care se modifică sem- 
nificativ în sarcinile în care fetusul are defecte de tub neural (DFN) des- 
chisc, sindrom Down sau alte anomalii congenitale. 

Iniţial screening-ul serului matern a vizat DIN prin determinarea 
alfa-fetoproteinei (AFP), la 16 săptămâni de vârstă gestaţională (VG), 
care are valori semnificativ mai mari la gravidele cu fetuşi ce au DIN 
deschise. AFP este echivalentul fetal al albuminei şi principala proteină 

din sânge în primele stadii ale dezvoltării fetale; treptat, spre sfârşitul 
perioadei fetale şi neonatal, AFP este înlocuită cu albumina. AFP ditu- 
zează prin membranele fetale în sângele matern; în mod normal, con- 
centratia AFP în serul matern (AFM-SM) creşte treptat, din săptămâna a 
10-a până în săptămâna a 32-a de gestație. Valorile AFP pentru o anumi- 
tă gravidă sunt exprimate ca multiplu al medianei („multiple of median 
~ MoM”) pentru sarcinile normale de acecasi vârstă gestationala: me- 
diana este valoarea mijlocie a rezultatelor determinărilor AFP efectuate 
într-o anumită săptămână de vârstă gestationalê (într-o populaţie defi- 
nită de gravide), aranjate în ordine crescătoare; un multiplu al medianei 
se obţine prin divizarea valorii observate la o gravidă cu o anumită vâr- 
sta gestaţională la valoarea mediană stabilită pentru VG respectivă. De 
obicei, se face o corecție a nivelului AFP în raport cu masa corporală a 
gravidei (nivelul AFP-SM scade odată cu creşterea mase corporale ma- 
terne, datorită dilutiei AFP în circulaţia matemă), etnia, prezenţa diabe- 
tului, fumatul şi alţi factori. 

Indicii medii ai nivelului AFP în serul matern sunt de 31, 40, 44 np/ml 
la săptămâna a 16-a, a 17-a si a 18-a de sarcină. În herniile spino-cere- 
brale deschise, anencefalie, gastroschizis depistate la făt nivelul de AFP 
se majorează până la 188, 453 şi 226 ng/ml corespunzător, deci depă- 
gese indicii normali mai mult de 4 ori. Nivelul AFP în serul gravidei 
(16-18 s.a.) şi în lichidul amniotic se majorează evident în defectele de 
tub neural deschis (în 90% din cazuri), în defectele peretelui abdominal 
anterior (gastroschizis, omfalocel), polichistoză renală, hidronefroză, 
teratoame, uneori în micro- şi hidrocefalie, atrezie esofagiană. În unele 
patologii cromozomiale la făt, mai cu seamă în cazul sindromului 
Down, nivelul AFP deseori este scăzut (20%). Testarea concomitentă în 
serul gravidelor a altor markeri — proteine fetale (nivelul gonadotropinei 
corionice umane, estriolului neconjugat) permite diagnosticarea prena- 
tală a sindromului Down în 68% din cazuri. 

Orice defect fetal, care permite scurgerea serului fetal în lichidul 
amniotic (LA), va produce creşterea semnificativă a AFP în LA şi apoi 
în serul matern. Principala cauză a acestui fenomen este reprezentată de 
către defectele deschise ale tubului neural (țesutul neural este expus 
direct la exterior sau acoperit de o membrană subţire si transparentă). 

Screening-ul prenatal al sindromului Down 

Iniţial, screeningul prenata! al sindromului Down (SD) s-a bazat pe 
asocierea recunoscută dintre vârsta maternă avansată şi boală (Penrose, 
1933) şi consta din analiza cromozomilor în celulele fetale (Valenti et 
al., 1968) la gravidele de peste 35 de ani. Dar numai circa 5-7% dintre 
femeile gravide se încadrează în această categorie şi numai 25—30% din 
toate cazurile de SD sc nasc din mame de peste 35 de ani. Ulterior s-a 
descoperit că sarcinile cu fetuşi care au SD sc asociază cu reducerea 
AFM-SM (Mercatz et al., 1984), cu creşterea concentraţiei serice a go- 
nadotropinei corionice umane (HCG) (Bogart et al., 1987) şi cu scăderea 
estriolului neconjugat (uE3) în serul matern (Wald et al., 1983); aceşti trei 
markeri serici au lost asociaţi în triplul test care, depistând circa 60- 
70% din numărul sarcinilor afectate, a fost introdus după 1990 în prac- 
tica de rutină a îngrijirii prenatale în multe ţări ale lumii. 

Screening-ul seric la 16 săptămâni de sarcină. 

În mod normal, în trimestrul II de sarcină nivelul seric matern al 
AFP si uE3 creşte odată cu vârsta gestationala, iar cel al HCG total sca- 
de; în SD aceşti markeri, exprimaţi ca multiplu al medianei (MOM) — 
vezi mai sus — se modifică semnificativ: AFM şi uE3 scad cu aproxi- 
mativ 25%, iar valoarea HCG se dublează. Niciunul dintre cei trei mar- 
keri serici nu dă, evident, o discriminare absolută, dar luaţi împreună, în 
triplul test, ei pot modifica riscul iniţial al unei sarcini cu SD dat de 
vârsta maternă; când pragul de risc este 2 1:270, testul screening este 
pozitiv (la circa 5% din toate gravidele) si se propune efectuarea amnio- 
centezei de diagnostic: se identifică astfel circa 67% din cazurile de sin- 
drom Down, dar testul este fals pozitiv la 5% dintre gravidele care vor 
avea un fât normal. Valorile situate în limitele normale reduc probabi- 
litatea ca fetusul să fie trisomic, fără însă a o exclude. 

Performanţele triplului test în SD pot fi sporite până la 70-80%, 
dacă se măsoară şi fosfataza alcalină rezistentă la uree a ncutrofilelor 
(triplul test plus) sau subunitățile libere a şi B ale HCG. Recent a fost 
identificat un al patrulea marker seric — inhibina A —, care la 16 săptă- 
mâni de sarcină are un nivel de 1,8 MoM în sarcinile cu SD; astfel, 
quadruplul test (AFP, uk3, HCG şi inhibina A sau PHCG) identifică la 
această vârstă gestationalê circa 79% din fetuşii cu SD cu o rată de 5% 
de rezultate falspozitive. 


Triplul test — efectuat la 16 săptămâni de sarcină — furnizează in- 
ormaţii util: nu numai pentru evaluarea riscului naşterii unui copil 
trisomic, ci şi pentru depistarea altor anomalii fetale. 

USG fătului sau ecografia reprezintă, practic, cea mai utilizată me- 
todă de diagnostic prenatal neinvaziv şi profilaxie secundară a bolilor 
genetice, la care se recurge în scopul: 

e determinării exacte a termenului sarcinii; 

e evaluării stării fătului (corelând datele obţinute în mai multe 
etape de examinare); 

e diagnosticării anomaliilor de dezvoltare; 

e depistării unor markeri ecografici specifici pentru malformații şi 
aberaţii cromozomiale (înproşarea pliului nucal, defectele de tub neural, 
spina bifida, anencefalia — sunt doar unele semne ecografice care pot 
suspecta patologii fetale grave) la termeni informativi (11-14 s.a. şi 20— 
21 s.a). 

Ecografia este cea mai folosită metodă de vizualizare a fătului, 
deoarece este fără riscuri pentru mamă si făt. A fost utilizată ca metodă 
de diagnostic prenatal încă din 1972, scopul iniţial fiind cel al detectărti 
anencelaliei. Capacitatea informativă a investigaţiilor ecografice a cres- 
cut spectaculos în ultimii ani, odată cu sporirea performanţelor tehno- 
logice şi cu formarea experților în medicina fetala. 

Informaţiile obstetricale oferite de ecografie depind de trimestrul în 
care este efectuată examinarea. 

e În trimestrul I (de obicei, la 1042 săptămâni de amenoree) exa- 
menul ecografic stabileşte: vârsta sarcinii şi determină viabilitatea. 

e jn trimestrul II (de obicei, la 1842 săptămâni) ecografia permite 
diagnosticul gemelaritatii, determinarea poziției placentei, vârsta gesta- 
țională — prin măsurarea diametrului biparietal şi lungimea femurului, 
screening-ui anomaliilor structurale fetale. 

e În trimestrul III (de obicei, la 32-34 săptămâni), investigaţiile 
ecoprafice permit determinarea dimensiunilor şi a poziționării fetusului, 
aprecierea ratei creşterii, intensității mişcărilor fetale, sexului, anoma- 
lilor lichidului amniotic, screening-ului anomaliilor. 

În prezent, în numeroase ţări, ecografia se efectuează de rutină la 
toate femeile gravide pentru evaluarea morfologiei şi creşterii fătului. 
Metoda ecografică posedă două nivele. 

Primui nivel serveşte ca procedură de rutină pentru stabilirea via- 
bilităţii şi creşterii fetale, precum şi pentru screening-ul anomaliilor fe- 
tale (sunt vizualizate doar anomaliile grosiere şi se pol evidenția doar 
anumite „semne ecografice de alarmă”); cuplurile (şi medicii) trebuie să 
înţeleagă limitele acestui nivel de evaluare, determinate de rezoluţia și 
focusarea limitată a aparaturii, la care se adaugă timpul redus de inves- 
tigaţie şi uneori lipsa de experienţă a examinatorului în medicină letală; 
sunt posibile rezultate fais pozitive (de exemplu, chisturile intracranie- 
ne) sau fals negative (ncvizualizarca multor anomalii congenitale). 

Ecografia fetală detaliată (nivelul II) este o expertiză de fineţe 
efectuată de specialişti în medicina fetală şi practicată cu utilajul pertor- 
mant de specialitate (cu focusare pe un anumit organ, ecocardiografie 
cu Doppler, imagini tridimensionale) atunci când există riscul apariţiei 
unor anomalii specifice. Perioada optimă pentru efectuarea examenului 
ecografic este situată între 16-18 săptămâni de sarcină. Sensibilitatea 
metodei pentru determinarea malformaţiilor congenitale majore este de 
40-60%, dar pentru anumite tipuri de anomalii este mult mai mare 
(aproape 100% pentru anencefalie, 85—90% pentru spina bifida); speci- 
ficitatea metodei este de aproape 99%. 

Defectele fetale ce pot fi detectate în al doilea trimestru al sarcinii 
includ: 

e anomalii ale sistemului nervos: anencefalia, chistul fosei poste- 
rioare, encefalocelul, displazia facială, holoprozencefalia (anomalii ale 
ventriculilor cerebrali şi ale feţei), hidrocefalia, microcefalia, miclome- 
ningocelul, porencefalia (leziuni chistice ale creierului), rachischisis, 
spina bifida; 

e defecte cardiovasculare: aritmiile, colecţiile lichidiene pericar- 
dice, defectele septale, situs inversus, defectele valvulare, anomaliile 
vasculare, hiperplazia sau hipoplazia ventriculară; 

e anomalii toracice: atrezia esotfagiană, hernia diafragmatica, efu- 
ziunile pleurale, chisturile intratoracice; 

e malformații gastrointestinale: absența muşchilor abdominali, 
ascita, limfangiomul chistic, atrezia intestinală, laparoschisis (extruzia 
para-ombilicală a viscerelor abdominale), chisturile mezenterice, omfa- 
locelul (hernicre ombilicală a viscerelor abdominale); 

e malformații urogenitale: hidronefroza, hidroureterul, rinichii 
polichistici, atrezia renală, teratoamele, valva uretrala: 

e malformații musculo-scheletale: artrogripoza, displazia osoasă, 
piciorul strâmb, fracturile, paralizia membrelor, reductia membrelor, de- 
fectele mineralizării; 

ə alte anomalii: bridele amniotice, gemenii siamezi, teratoamele, 
tumorile. 

Vizualizarea unor anomalii fetale multiple se impune a fi urmată de 
amniocenteză şi de analiza citogenetică. Între 15% si 30% dintre fetusii 
la care se decelează ecografic anomalii morfologice prezintă aberaţii 
cromozomice. O serie de semne ecografice de alarmă se asociază cu un 
risc sporit de anomalii cromozomice: 

1. îngroşarea pliului nucal identificată în trimestrul | de sarcină este 
caracteristică pentru sindromul Down; 

2. excesul de piele pe ceafă este specific pentru sindromul Turner sau 
pentru sindromul Down; 

3. placenta mare sugerează prezenţa triploidiilor, a hidropsului fetal sau 
a talasemiei; 

4. întârzierea precoce a creşterii se produce în cazul trisomiilor şi a tri- 
ploidiilor; 

5. despicăturile labio-palatine sunt observate frecvent la fetuşii cu triso- 

mii sau triploidie; 

markerii ecografici sugestivi pentru prezenţa unei anomalii fetale; 

calcificările abdominale (peritonită meconială); 

degete permanent flexate (trisomia 18, artrogripoză); 

defect conotrucal sau defect al trunchiului comun, manifestat ca te- 

tralogie Fallot sau ca defect vascular (sindroamele DiGeorge şi velo- 

cardio-facial secundare unei deletii — del22q!1); 

10. defecte ale osificării boltei craniene (anencefalie); 

11. deformări toracice (displazie scheletică); 

12. hipertrofia vezicii urinare (valvă uretrală); 

13. hipodensitate osoasă (hipofosfatazie); 

14. higroma chistică (sindrom Turner); 

15. hipoplazia facială şi despicătura palatină (trisomia 13-holoprozence- 
falie); 

16. fracturile (osteogenesis imperfecta); 

17. numărul crescut de chisturi coroidale (trisomii); 

18. polidactilia (trisomie 13, sindrom Ellis Van-Creveld); 

19. pterygium colli (sindrom Turner); 

20. semnul lămâii — craniu în formă de lămâie (spina bifida); 
21. scurtarea oaselor lungi (displazic osoasă); 

22. translucenta nucală (trisomia 21); 

23. volumul crescut al ventriculilor cerebrali (hidrocefalie). 

Ecografia (EUS) are o specificitate a metodei până la 94,7% şi o 
sensibilitate până la 91.5%. Cu ajutorul FUS se depistează, în prezent, 
mai bine de 50 de anomalii, dintre care grave anomalii de dezvoltare a 
creierului: anencefalie, hidrocefalie, hernii spinale şi spino-cerebrale, 
prozencefalie, microcefalie pronunţată, depistate în până la 95% din 
cazuri. Metoda de ecocardiografie în 4 proiecţii la termenul de până la 
18 săptămâni de sarcină permite depistarea a 50 de malformații cardia- 
ce. Prenatal, cu un grad mare de probabilitate, se depistează anomaliile 
de dezvoltare a extremităților (anomalii reductionale ale membrelor), 
anomalii ale rinichilor (agenezia sau hipoplazia, hidronefroza, polichis- 
toza, distopiile), atrezia tractului gastrointestinal, herniile ombilicale şi 
diafragmale, situs inversus, despicătura labio-palatină si microftalmul, 
malformaţiile de dezvoltare. 

Astfel, de exemplu, depistarea pliului cervical îngroșat la EUS re- 
prezintă indicație pentru examenul citogenetic al fătului, deoarece aces- 
ta este caracteristic pentru un şir de sindroame de etiologie cromozomia- 
lê. mai cu seamă pentru sindromul Down. În afară de aceasta, acest 
semn, asociat cu alţi marker: ecografici, precum hipoplazia oaselor na- 
zale, profilul facial aplatizat, focarul hiperecogen în ventriculul stâng 
ete., se depistează in 67% din cazurile de malformații multiple. 

De asemenea, metodele ncinvazive de diagnostic prenatal se divi- 
zează în directe şi indirecte: 

|. Metode indirecte — consultul medico-genetic (metoda gencalo- 
gică, citogenetică, molecular-biologică), examinarea obstretrico-genico- 
logică, bacteriologică, imunologică, serologică şi biochimică a gravi- 
delor, la care se referă metodele de selectare a femeilor cu risc avansat 
de naştere a copiilor cu patologii ereditare şi congenitale; metoda boi- 
chimică de screening. 

2. Metodele directe — cercetarea directă a stării fătului prin exame- 
nul ultrasonografic (FUS), care este o parte componentă indispensabilă 
a programelor de screening al examenului gravidelor în toate țările 
dezvoltate din lume, îşi găseşte întrebuințare şi în Republica Moldova. 


36 


Practic toate metodele neinvazive, atât cele directe, cât şi cele in- 
directe, permit depistarea gravidelor din grupa de risc avansat pentru 
naşterea copiilor cu anomalii congenitale, cărora le este indicat exame- 
nul prenatal al fătului cu utilizarea metodelor invazive de cercetare. 

Diagnosticul prenatal invaziv are o însemnătate excepţională pen- 
tru consultul medico-genetic, deoarece permite trecerea de la probabili- 
tate la prognosticul concret al sănătăţii copilului în grupele cu risc gene- 
tic înalt pentru boli genetice - anomalii cromozomiale şi boli monoge- 
nice. 

Amniocenteza cu studiul cariotipului fetal, efectuată în Republica 
Moldova (Centrul de Sănătate a Reproducerii şi Genetică Medicală) la 
16-18 s. a., permite diagnosticarea celor mai frecvente anomalii cromo- 
zomiale numerice şi structurale. 

Amniocenteza este procedura de obţinere a unci probe de lichid 
amniotic prin punctie transabdominală, ghidată ecografic în scopul exa- 
minării genomului fetal. 

Lichdul amniotic (LA) conţine celule de origine fetală, care pot fi 
supuse investigaţiilor citogenetice si molecular-genetice, testelor ADN 
pentru depistarea mutaţiilor sau cultivate pentru a efectua analiza cro- 
mozomilor (rezultatele se obțin după 2-4 săptămâni). În LA pot fi reali- 
zate dozări biochimice, in special AFP si acetilcolinesteraza, care (îm- 
preună cu ecografia fetala) pot diagnostica 99% din cazurile de DTN 
deschise, 

Amniocenteza „clasică” se practică (de obicei, în condiţii de ambu- 
lator) la 15-17 săptămâni de gestație (după prima zi a UM); în unele 
centre se foloseşte şi amniocenteza „precoce”, la 12-14 săptămâni de 
sarcină. În ambele cazuri, amniocenteza este precedată de o examinare 
ecografică atentă pentru a stabili: numărul de fetusi, conformatia şi via- 
bilitatea letală, vârsta gestaţională, poziţia placentei, volumul aproxima- 
tiv al LA şi locul punctiei (în funcţie de placentă si făt). Apoi sub ghidaj 
ecografic se introduce transabdominal (cu o mişcare lentă, dar continuă) 
un ac de punclie rahidiană până în cavitatea amniotică. Primii ml de LA 
(contaminaţi cu celule materne) se lasă să sc scurgă şi apoi cu o altă 
seringă se aspiră circa 20 ml LA (câţiva ml în cazul amniocentezei pre- 
coce. Proporția reuşitelor este de peste 99%. În 1-2% din cazuri se poa- 
te produce o uşoară contaminare cu sânge matern. După amniocenteză 
se observă ecografic bătăile cordului fetal şi se urmăreşte starea gravidei 

(scurgeri vaginale de LA sau sânge, contractii, febră). 

Complicatia majoră a amnioceutezei are riscul de 0,5—0,7% de in- 
ducere a avortului, peste riscul bazal de 2-3% pentru orice sarcină în 
trimestrul II. Alte complicaţii rare sunt: scurgerile mici de LA, infecțiile 
şi lezarea fătului. Amniocenteza precoce are o rată de avort semnificativ 
mai mare decât cea clasică, comparabilă cu biopsia de vilozitafi coriale 
(2,5%); la aceasta se adaugă și riscul de detresă respiratorie a nou- 
născutului sau de deformări ortopedice benigne. 

Selecţia gravidelor pentru diagnosticul prenatal citogenetic este 
efectuată de medicii geneticieni conform indicafiilor clinice: 

e vârsta avansată a genitorilor; 

e Sarcini cu anamneza obstetricală agravată (avorturi spontane, 

sarcini stopate în evoluţie, anembrionic, infertilitate etc.; 

e părinţi purtători de aberaţii cromozomiale echilibrate sau mo- 

zaici; 

e marcheri ecografici pentru patologie cromozomială; 

e naşterea anterioară a copiilor cu malformații congenitale unice 

sau multiple, nou născuţi morţi, boli cromozomiale; 

e acţiunea factorilor mutageni şi teratogeni în perioada precoce a 

sarcinii, periconceptional, per. organogeneză etc. 

Biopsia vilozitatilor coriale (BVC) este metoda de obţinere a unor 
fragmente de vilozităţi coriale, structuri de origine embrionară ce derivă 
din trofoblast, partea externă a blastocistului. Probele obţinute conţin 
atât celule fetale, cât şi celule din decidua maternă, care trebuie îndepăr- 
tate cu grijă înainte de analiză. Celulele trofobalstice pot fi utilizate pen- 
tru efectuarea unor teste ADN pentru detectarea mutatiilor şi analizei 

cromosomice directe (datorită activității mitotice înalte a acestor celule) 
sau după cultivare. 

BVC se efectuează la 7-11 săptămâni de gestație, pe cale transcer- 
vicală (cu ajutoul unui cateter flexibil) sau transabdominal (cu un ac 
subţire de punctie rahidiană), sub ghidaj ecografic, în funcţie de locali- 
zarea placentei. Efectuarea BVC în această perioadă precoce de sarcină 
permite obținerea mai rapidă a unor rezultate, reducând perioada de 
incertitudine şi stresul psihologic al asteptêrii lor până la mijlocul tri- 
mestrului H, precum în cazul amniocentezei; in plus, dacă se optează 
pentru întreruperea sarcinii, aceasta se poate face la sfârşitul trimestrului 
I, prin metode mai facile. 

Complicaţiile BVC sunt reprezentate de sângerări (40%), avort (1-- 
2% în plus faţă de nivelul bazal de 2—5% pentru perioada gestationala 
de 7-12 săptămâni), producerea unor malformații ale membrelor (ano- 
malii transverse) şi feţei când este practicată înaintea săptămânii a 10-a 
de sarcină. 

Actualmente este posibil diagnosticul prenatal practic al tuturor 
sindroamelor cromozomiale, al multor malformații congenitale de dez- 
voltare şi aproximativ a 100 de patologii ereditare, defectul biochimic al 
cărora este cert determinat. 

Este cunoscut faptul că 5-10% dintre copiii cu anomalii congeni- 
tale se nasc în familiile din „grupa de risc”, iar 95% — în familiile, care 
nu au avut motive să se adreseze la consultul medico-genetic. De aceea, 
diminuarea frecvenţei patologiei ereditare poate fi atinsă numai la exa- 
menu! în masă (screening) al tuturor gravidelor prin cele mai simple 
teste: EUS, determinarea nivelului de AFP în serul sangvin şi a altor 
indici nespecitici. Deci, diagnosticul prenatal va juca un rol important în 
profilaxia patologiei genetice atunci, când ea va fi utilizată cât mai larg. 
Căutarea căilor, care permit diagnosticul malformaţiilor congenitale du- 
pă careva criterii indirecte, — iată direcţia cea mai practică, care atrage 
atenţia cercetătorilor în timpul cel mai apropiat. 

Impactul medico-social al patologici genetice 

Luate ca entităţi clinice distincte, bolile genetice sunt în general 
rare. Ansamblul celor peste 6 000 de anomalii genetice, precum şi gra- 
vitatea celor mai multe dintre ele au, însă, deosebite implicaţii atât pe 
plan strict medical, cât şi pe plan social. 

Impactul medico-social al anomaliilor congenitale: 

e 50% din toate avorturile cunoscute în trimestrul I de sarcină au 
o anomalie cromozomială; 

e 2-3% dintre nou-născuţi au o anomalie cromozomială; 

e 0,6% dintre toţi nou-născuţii au o anomalie cromozomială; 

e 50% dintre toţi copiii cu cecitate, dintre toţi copiii cu surditate 
şi dintre toţi copiii cu retard mental sever au o cauză genetică; 

e 30% dintre toţi copiii internaţi în spitale au o boală genetică; 

e 40 -50% din numărul deceselor copilărici au o cauză genetică; 

e 1% din toate cazurile de malignitate sunt direct determinate de 
factori genetici; 

e 10% din cazurile comune de cancer mamar, de colon sau de 
ovar au o puternică componentă genetică; 

e 5% din populaţia până la vârsta de 25 ani va avea o tulburare în 
care factorul genetic are un rol important. 

Marea majoritate a acestor copii au un handicap fizic sau/şi mental 
grav, solicitând intens bugetul familiei şi/sau al societăţii pentru intreti- 
nerea, educarea şi recuperarea lor. Naşterea unui copil handicapat gene- 
tic declanşează deseori adevărate drame familiale, perturbând serios 
armonia şi echilibru! familiei. Importanţa medico-socială este relicfată 
şi de către experţii Organizaţiei Mondiale a Sănătăţii (OMS), care încă 
din 1982 avertizau că: „Orice program naţional care vizează sănătatea 
pentru toţi, dacă nu ţine scama de bolile genetice, va fi condamnată la 
eşec”. 

Spectrul larg pe care l-a câştigat genetica în practica medicală i-a 
tăcut pe unii să afirme că „orice boală implică un coeficient genetic”, 
iar pe alţii, să sc întrebe dacă mai există şi altă patologie decât cea gene- 
tică? 


Subiecte de control: 
e Caracterizaţi importanţa diagnosticului prenatal în sistemul de pro- 
filaxie a patologiilor genetice. 
e Analizaţi cele mai importante caracteristici ale metodelor invazive şi 
neinvazive de diagnostic prenatal. 
e Numiţi principalele caracteristici ale impactului medico-social al 
patologiilor genetice. 

